10. Vedtagelse af lokalplan nr. 432 Boliger og dagligvarebutik i [adresse] og tillæg nr. 20 til 
Kommuneplan 2021-32 (Åben)
Tidl. politisk behandling PL-U, 07.09.23, pkt. 7, BY, 29.10.24, pkt. 7
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til ”Forslag til lokalplan nr. 432 Boliger 
og dagligvarebutik i [adresse]” og ”Forslag til tillæg nr. 20 til Kommuneplan 2021-32”, 
efter de har været fremlagt i offentlig høring.
Planforslagene tager udgangspunkt i et ønske om flere byggegrunde i [adresse] samt en ny placering til den 
eksisterende dagligvarebutik i byen. Området udgør ca. 4,5 ha og ligger syd for [adresse], nord 
for Voldum-Rud Vej, øst for den kommunale udstykning på [adresse] og vest for Voldumegnens 
Friskole.
Formålet med lokalplanen er at skabe mulighed for at udstykke området til boliger, forbinde området med 
nærområdet og den øvrige by via en stiforbindelse langs bækken samt at give mulighed for at etablere en 
dagligvarebutik i forbindelse med Matthias Steffensen.
Lokalplanen er ikke i overensstemmelse med Kommuneplan 2021-32. Området er delvist omfattet af 
rammeområde 9.BO.4 og 9.OF.1. Den nordlige del af området er ikke udlagt i kommuneplanen. I tilknytning 
til lokalplanen er der derfor udarbejdet et tillæg til Kommuneplan 2021-32, der medtager hele 
lokalplanområdet og ændrer på afgrænsningen af rammeområderne, så lokalplanen er i overensstemmelse 
med kommuneplanen.
Forslagene til lokalplan og kommuneplantillæg har været fremlagt i offentlig høring i perioden fra 7. 
november 2024 til 2. januar 2025. Der er i perioden indkommet tre høringssvar.
Høringssvarene er beskrevet i vedhæftede bilag sammen med Teknik og Miljøs bemærkninger og 
indstilling. Den fulde ordlyd af høringssvarene er også vedhæftet.
VURDERING
De modtagne høringssvar er indsendt af bestyrelsen i Nielstrup-Voldum Ungdoms- og Idrætsforening, 
bestyrelsen i Voldum-Hallen og Lægerne i [adresse].
Høringssvarene omhandler i hovedtræk en opbakning til lokalplanen, et ønske om en optimering af hallens 
parkeringsplads, en bekymring for en nedgang i caféens omsætning, en bekymring for vedligeholdelse af 
vejadgang til dagligvarebutikken og et ønske om at udvide byggefeltet for lægehuset.
Teknik og Miljø foreslår, at der på baggrund af høringssvarene foretages nedenstående ændringer af 
lokalplanforslaget:

Der udlægges et nyt delområde til bufferparkering nord for delområde V.

Byggefeltet for lægehuset udvides, så en udvidelse af lægehuset muliggøres.
[adresse]: EMN-2023-02903
Dok-ID: 3866681
Sagsbehandler: majkb
Byråd
29. april 2025  19:00
Teknik og Miljø foreslår desuden yderligere rettelser til lokalplanforslaget:

Anvendelsen for delområde V tilføjes publikumsorienterede serviceerhverv.

Byggefeltet i delområde V udvides for at sikre bedre mulighed for placering af dagligvarebutikken.
Tilføjelse af et nyt delområde og en ny anvendelse vil medføre konsekvensrettelser i lokalplanforslaget. De 
specifikke ændringer fremgår af bilaget ”Vurderinger af høringssvar”.
Teknik og Miljø foreslår også en ændring til kommuneplantillægget, hvor det foreslås at ændre den 
planlagte zone for rammeområde 13.TA.16 fra byzone til landzone, hvorved området fastholdes som 
landzone.
ØKONOMI
Der vil være kommunale udgifter forbundet med byggemodning og udstykning af området. Herudover vil 
kommunen tinglyse forbud mod brug af pesticider på de kommunale arealer inden for lokalplanområdet. 
Ved senere udbud og salg af de kommunalt ejede arealer inden for lokalplanområdet vil der kunne forventes 
en salgsindtægt.
Der vil være kommunale udgifter i forbindelse med drift og vedligeholdelse af veje, stier, grønne områder 
og beplantning, indtil områderne er overdraget til den kommende grundejerforening.
Det anbefales, at den fælles vej til dagligvarebutik, hal og lægehus opklassificeres til offentlig vej. 
Opklassificeringen vil blive forelagt i en særskilt sag for Teknik- og Miljøudvalget i forlængelse af afklaring 
omkring en fremtidig udbygning af delområde V. En eventuel opklassificering af vejen vil medføre udgifter 
til drift og vedligeholdelse for Favrskov Kommune. 
Lokalplanområdet ligger delvist i landzone, og en stor del af området overføres til byzone ved den endelige 
vedtagelse af lokalplanen.
INDDRAGELSE
Planforslagene har i overensstemmelse med planloven været i offentlig høring fra 7. november 2024 til 2. 
januar 2025.
Teknik og Miljø har 30. januar 2025 afholdt møde med bestyrelsen i Voldum-Hallen i forbindelse med 
opfølgning på deres høringssvar.
Teknik og Miljø har desuden løbende været i dialog med købmandsgruppen i [adresse] vedrørende 
planlægningen af dagligvarebutikken.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 432 Boliger og dagligvarebutik i [adresse]” og ”Forslag til tillæg nr. 20 til 
Kommuneplan 2021-32” vedtages endeligt med de foreslåede ændringer.
BESLUTNING
Plan- og Landdistriktsudvalget, 3. april 2025:
Fraværende: Alexander Berg
Indstilles godkendt.
Økonomiudvalget, 22. april 2025:
Fraværende: Frederikke Schou
Indstilles godkendt.
Byrådet, 29. april 2025:
Fraværende: ingen
Godkendt.
Bilag

Modtagne høringssvar (3869187)

Vurdering af høringssvar (3866728)

Forslag til lokalplan nr. 432 Boliger og dagligvarebutik ved Voldum-Rud Vej i [adresse] (3781553)

Forslag til tillæg nr. 20 Boliger og dagligvarebutik i [adresse] (3781554)
